Хирургия: 42-годишен мъж с болезнена формация в лява ингвинална област – MedGuide.bg\nНачало » 🏥 Кл. случаи » Хирургия: 42-годишен мъж с болезнена формация в лява ингвинална област\nСтанислав· 06.06.2021 · 2 коментара\n3. Предполагаема и диференциални диагнози\n4. Етиология и класификация\n7. Следоперативни усложнения\n8. Препоръки за пациента\n42-годишен мъж постъпва в клиниката с подуване в лявата ингвинална област. Подутината се появила внезапно вследствие на усилена кашлица и причинява известна болка на пациента. Малка подутина вляво му направила наскоро впечатление, но тъй като не му причинявала симптоми, не и обърнал особено внимание.\nПациентът е закоравял пушач (около 30 цигари/ден) и има хронична кашлица. От други заболявания не страда. Преди две години бил опериран медиалния менискус на левия му крак.\nОглед и палпация: Лява ингвинална област- проминираща формация при изправен стоеж на пациента. При палпация съобщава за слаба болезненост и се установява, че формацията е репонибилна без особено усилие.\nДясна ингвинална област- по-малка подутина, която също лесно се репонира\nВъншни гениталии- без отклонение. При палпация тестисите са симетрични и неболезнени.\nАускултация: Нормална перисталтика.\nЦъкнете върху иконката след всеки въпрос, за да отговорите, преди да видите отговорите надолу.\nКаква е предполагаемата диагноза? Какви са диференциалните?\nКакви са етиологията, патогенезата и класификациите на заболяването?\nКакви допълнителни диагностични методи трябва да бъдат назначени?\nКакво лечение предлагате и какви хирургични методи познавате?\nЗа кои оперативни усложнения трябва пациента да бъде предупреден?\nКакви препоръки давате на пациента за вкъщи?\nПредполагаема и диференциални диагнози\nВ областта на левия ингвинален канал, непосредствено над скротума, се наблюдава подутина с големината на мандарина. След като по време на прегледа масата е била репонибилна, най-вероятно се касае за неусложнена ингвинална херния.\nДруги причини за подуване в ингвиналната област при възрастни са:\nУголемяване на лифни възли (възпалително или неопластично)\nВарикозни възли на v. saphena magna\nАневризма на a. femoralis\nМекотъканен тумор (напр. липом)\nВарикоцеле или хидроцеле на тестиса\nВъзможни причини за болка в ингвиналната област са:\nИнсерционит на аддуктурната мускулатура\nВажно е винаги да се преглеждат ингвиналните области двустранно, тъй като често се открива асимптоматична херния на контралатералната страна.\nИнгвиналният канал започва латерално от дълбокия ингвинален пръстен и завършва с външния ингвинален пръстен, който е медиално разположен. Отгоре се ограничава от вътрешния кос и напречния коремни мускули, отдолу– от lig. inguinale, отзад- от фасцията на напречния коремен мускул, отпред– от апоневрозата на външния коремен мускул.\nПри мъжете през ингвиналния канал преминават семенния кордон (съдържащ тестикуларната артерия и pl. pampiniformis, d. deferens, m. cremaster и едноименната артерия), n. ilioinguinalis и r. genitalis на n. genitofemoralis.\nПри жените оттам преминават lig. teres uteri, n. ilioinguinalis и r. genitalis на n. genitofemoralis.\nРазличават се две основни форми на ингвинални хернии:\nИндиректни ингвинални хернии: Входът на херниалния сак е латерално от vasa epigastrica. Могат да бъдат вродени (при нарушено затваряне на processus vaginalis peritonei) или придобити.\nДиректни ингвинални хернии: Херниалният сак пробива медиално от vasa epigastrica в ингвиналния канал в областта на т.нар. триъгълник на Hesselbach. Тези хернии по правило са придобити!\nИндиректна ингвинална херния вляво (лапароскопска находка).\nПредразполагащи фактори за развитието на херния са:\nПовишено интраабдоминално налягане- напр. при асцит, хронична кашлица (пушачи, астматици), бременност, пространство-заемащи процеси в коремната кухина.\nСъединително-тъканна слабост: вродени заболявания (напр. при синдромите на Марфан и Елер-Данлос), придобити състояния (напр. при продължителен прием на кортизон)\nПри неизразено подуване се прави палпация на ингвиналния канал с цел да се изясни състоянието. Пациентът се изследва в изправено положение. Клиницистът въвежда показалеца си през външния ингвинален канал, като увлича кожна гънка. Пациентът бива помолен да се изкашля. При наличие на херния повишаването на интраабдоминалното налягане води до тласъчни движения, които се усещат палпаторно.\nОпитният лекар може да разграничи дори директната от индиректна херния на базата на това, къде усеща тласъците. При индиректната херния се усещат на върха на пръста, докато при директната- встрани от него.\nПри несигурна диагноза може да се използва ехография за разграничаване от други заболявания в ингвиналната област.\nВ много редки случаи може да се наложи ядрено-магнитен резонанс на тазовата област за доуточняване на неспецифични оплаквания.\nПри всички хернии на коремната стена съществува риск от заклещване (инкарцерация) на чревна бримка. Ако не последва навременна репозиция (преди 4–6 часа), съществува риск от илеус, чревна исхемия, гангрена и перитонит. Поради тази причина се препоръчва операция при всяка доказана херния. Изключение се прави при пациенти с тежки съпътстващи заболявания.\nЦелта на интервенцията е да се затвори херниалния отвор и да се укрепи ингвиналната област (особено задната стена на ингвиналния канал), за да се предотврати появата на рецидив.\nТова може да стане чрез удвояване на слоевете тъкани (чрез специални техники за зашиване) или чрез пластики с протезни материали.\nПроцедурата бива конвенционална (отворена) или минимално инвазивна (лапароскопска). Често използвани хирургични процедури са:\nОП по Shouldice: конвенционална техника, при която задната стена се заздравява чрез дубликатура на трансверсалната фасция.\nОП по Lichtenstein: конвенционална техника, при която се прави пластика с мрежа върху трансверзалната фасция.\nТEP: тотална екстраперитонеална пластика- миниинвазивна техника, при която мрежата се поставя без навлизане в перитонеалното пространство.\nTAPP: трансабдоминална преперитонеална пластика- миниинвазивна техника, при която с лапароскопски достъп перитонеума се надрязва и мрежата се поставя преперитонеално.\nПредимството на минимално инвазивните техники е възможността за диагностична лапароскопия, ако има съмнение за двустранна херния. А при наличието на такава позволяват лечението на двете страни да се извърши в една процедура, без да има нужда от допълнителен разрез.\nПреперитонеално поставяне на мрежа\nНерепонибилна ингвинална херния, придружена от абдоминална симптоматика, гадене и повръщане, изисква спешна оперативна интервенция!\nЗаедно с общите оперативни усложнения като хематом и нарушено зарастване на раната, идват и някои специфични:\nИсхемичен орхит: възможно е да се стигне до тестикуларна атрофия и евентуално до инфертилитет. Ако херниалният отвор на нивото на вътрешния ингвинален пръстен бъде твърде тясно затворен, може да се получи компресия на vasa testicularia и нарушена перфузия на тестиса.\nРецидивна херния: появява се в 2-10% от случаите и зависи до голяма степен от оперативния метод и опита на хирурга.\nПри пластика с изкуствени мрежи може да се появи усещане за чуждо тяло, а по-рядко може да се стигне до дислокация или арозия на съседен орган (напр. чревна фистула).\nПри лезия на преминаващите през ингвиналния канал нерви може да се стигне до мъчителен болков синдром, който обичайно е обратим през първите шест месеца.\nПрез първите 10 дни пациентът трябва да се щади и да се въздържа от активно движение. Според избрания оперативен метод и хода на операцията след 2 до 6 седмици може да се инкорпорира умерено физическо натоварване в режима си. Минимално инвазивните техники, позволяват скъсено време за възстановяване и по-бързо завръщане към обичайното ежедневие и спортен режим.\nАвтор – Станислав Любомиров Праматаров, Медицински университет – София\nСредно: 4.9 / 5. Гласували: 16\nОториноларингология: 24-годишна жена е приета в болницата след като е намерена в безсъзнан...\nХепатология: 45-годишен мъж посещава личния си лекар с оплакване от намален апетит и загуб...\nLichtenstein, Shouldice, TAPP, TEP, болезнена подутина, болезнена формация, болки в ингвинална област, директна херния, ингвинален канал, ингвинална херния, индиректна херния, кашлица, Лихтенщайн, подутина, херния\nПредишна Предишна публикация: Акушерство и гинекология: 50-годишна жена се оплаква от кървене при полов акт\nСледваща Следваща публикация: Бременните и кърмещите жени трябва да пият до 4 чаши вода повече от дневната норма


Какво да очакваме от частен детектив? | Безплатни обяви на уеб сайтове\nКакво да очакваме от частен детектив?\nСблъсквали ли сте се с проблема със съмнението, което се поражда по отношение на някого и изглежда няма намерение скоро да ви напусне? Ако имате подозрения, които лавинообразно нараства, но нямате доказателства за тях, това може да ви накара да се превърнете в преследвач или да помрачи доброто ви настроение за дълго. За да намерите изход от ситуацията, обаче са ви необходими данни, върху които да стъпите и да изградите вашето становище. Щом става дума за сериозна финансова ситуация или ако това касае личното ви пространство, можете да се обърнете към услугите на частен детектив Това е специалист, от когото можете да очаквате дискретност и разследване, което ще ви предостави необходимите доказателства.\nПри някои случаи съмненията могат да се окажат неоснователни, но усилията за определяне на истината си заслужават, за да можете да възвърнете спокойствието си и доверието си в даденото лице. Частен детектив може да ви помогне в намирането на важни документи, свързани с наследство, както и в откриването на книжа, които някой се опитва да укрие от вас, независимо дали са напуснали пределите на страната. Детективската агенция, която се намира в София, но работи из цялата страна, както и в сътрудничество и с други агенции и детективи в чужбина, може да осигури много по-бързото намиране на нужните сведения. Можете да разчитате на услугите на агенцията и по отношение на издирване на изчезнали лица, което е свързано именно със своевременни действия и добра структура на дейността.\nАко вашият случай е свързан с проверка на казаното от лицето, на което сте загубили доверие, можете да се възползвате от услугите на полиграфа. Детектора на лъжата ще изкара наяве истината веднага, като условието е този, който се подлага на полиграф да го направи доброволно. Разгледайте подробности по работата на агенцията в сайта и преценете дали не е по-добре да наемете частен детектив за вашия случай, като можете да се консултирате предварително относно възможностите.\nПредишнаИма ли матраци на добри цени онлайн?СледващаТрябва ли да имаме готова идея, преди да посетим студио за татуировки?


Елена Йончева: Бандата на Борисов се разпада и това се вижда не само в Брюксел - Плевен - DarikNews.bg\n24 май 2019 01:25\n132 / dariknews.archive\nПо време на срещата си с плевенската общественост, водещи кандидати от листата за евродепутати на Коалиция „БСП за България“ отправиха свои послания, свързани с бъдещето на България като част от Европейския съюз.\nВ срещата участваха кандидатите за евродепутати Румен Гечев, Крум Зарков, Иво Христов, водачът на листата за изборите на 26-ти май Елена Йончева и председателят на НС на БСП Корнелия Нинова.\nЕлена Йончева подчерта, че в България, за да успееш е нужно да си част от върхушката, нещо, което кара младите хора да напускат страната. Според нея, България се намира в революционна ситуация.\n„Промените, които ще настъпят в България, трябва да докоснат всеки българин. Ние ще го направим, уверявам ви. Ще победим, защото бандата на Бойко Борисов се разпада, защото всички виждат, че тя е машина за грабеж. Това се вижда от Брюксел, Берлин, Лондон и Париж. Този грабеж ражда бедност и евроскептицизъм. 40 процента от българите живеят на прага на бедността и социалното изключване. Ние ще променим тази система". Елена Йончева добави, че БСП води тежка битка срещу тези, които сами се наричат шайка.\n„В Европа също ще бъде трудна битка – там ще успеем да осъществим програмата ни, за да бъдат стандартите в България сравними с тези в останалата част от Европейския съюз”. Йончева изтъкна, че левицата ще осъществи програмите „Младежка гаранция” и „Еразъм плюс” – не само за студенти, но и за ученици. „На 26 май сваляме криминалната диктатура”, категорична беше тя.\nКрум Зарков каза:\n„Гласувайте, защото отваряте път към светла ера и слагате край на този модел”. Той призова хората да помислят какво ще се случи, ако ГЕРБ победят, а по неговото мнение те ще интерпретират тази победа като амнистия за всичко, направено досега, и като празен чек за следващите години. „Искахме да не изпращаме нашите роднини в Европа, а тя да дойде в България. България ще живее. На 26 май гласувайте, за да живеем и ние в България”, призова социалистът.\nИво Христов каза: „Обикаляхме цяла България – българите разбират, че само със солидарни усилия може да решим проблемите си. Няма по-голяма подигравка от това – на 24 май да празнуваме просветата и науката, а на 26 май да допуснем невежеството да победи”. Това каза Иво Христов, който е кандидат за евродепутат от листата на „БСП за България”.\nСпециален гост на събитието беше певицата Мариана Попова.\nкоалиция кандидати Корнелия Нинова Елена Йончева БСП за България евроизбори


На парламентарния вот Холандия заложи на проевропейско управление - Свят - Дневник\n16:25, 13 сеп 12 , 2084\nКабинетът на Марк Руте, привърженик на фискалната дисциплина, е свързван с германския канцлер Ангела Меркел\nЗа пореден път Европа си отдъхна – изборите в Холандия бяха спечелени от проевропейската управляваща партия на премиера Марк Руте, която се очаква да сформира коалиция с Партията на труда.\nЗа мнозина вотът в сряда беше и на практика гласуване в подкрепа или срещу строгите антикризисни мерки, необходими за справяне с кризата в еврозоната. Големият губещ се оказа крайнодясната антиимигрантска Партия на свободата на Геерт Вилдерс, която имаше решаваща роля в досегашното правителство. Тя не участваше в коалицията, но управляващите трябваше да разчитат на подкрепата й за прокарването на редица закони. Заради Партията на свободата се стигна и до предсрочни избори, тъй като Вилдерс не подкрепи бюджета.\nАгенция France Presse прогнозира, че новата коалиция на Руте по всяка вероятност ще се придържа петата по големина икономика във валутния съюз към курса на строги икономии, наложен от Германия.\nСпоред екзит пол на Ipsos Synovate либералите на Руте ще спечелят 41 места в новия 150-местен парламент, Партията на труда на Дидерик Самсом – 40, което заедно е напълно достатъчно за формиране на правителство. Депутатите от партията на Вилдерс ще намалеят от 24 до едва 13 души. Евроскептичната Социалистическа партия остава с непроменен брой места – 15.\nВисоките резултати на първите две партии показват, че холандските гласоподаватели са отхвърлили крайните политики за сметка на по-умерения центристки избор, коментира France Presse. Въпреки че предизборната кампания изобилстваше от антиевропейска реторика, резултатът от предстоящите преговори по всяка вероятност ще бъде центристко правителство, което ще остане отдадено на строга фискална дисциплина и решено страната да остане в еврозоната.\n"Резултатите показват много голяма подкрепа в Холандия за политиката на Руте", казва външният министър Ури Розентал. "Това показва, че съкращенията са правилният път; че холандците са добри приятели на германците", допълва той.\nлидерът на Партията на труда Дидерик Самсом и призивите му за стимулиране на растежа напомнят на френският президент Франсоа Оланд\nИ въпреки оптимизма за проевропейска коалиция преговорите могат да отнемат седмици, ако не и месеци, предупреждава France Presse. Кабинетът на Марк Руте, привърженик на фискалната дисциплина, е свързван с германския канцлер Ангела Меркел, докато лидерът на Партията на труда Самсом и призивите му за стимулиране на растежа напомнят на френския президент Франсоа Оланд. По време на предизборната кампания и двете партии заклеймиха статуквото в ЕС, но холандската икономика не може да си позволи да поставя под въпрос членството си в съюза, особено при положение че ЕС е дестинацията на 75% от износа й.\nМного холандци негодуват срещу спасителните помощи за задлъжнели членки на еврозоната, като същевременно трябва да понасят тежките икономии у дома. "Ще продължим тясното сътрудничество с Германия и Финландия в борбата с кризата в еврозоната. Гърция и останалите трябва да спазят обещанията си. Ако ли не, не можем да им помогнем", каза Руте малко преди изборите. Ден преди вота Самсом заяви: "Грешка е да се мисли, че кризата може да бъде разрешена с избор между Париж и Берлин".\nВ свой анализ холандската банка Rabobank твърди, че коалицията между либералите и Партията на труда е "почти неизбежна". Ляв кабинет от Партията на труда и социалистите е комбинация, от която финансовите пазари изпитват най-голям страх.\nГолемият губещ се оказа крайнодясната антиимигрантска Партия на свободата на Геерт Вилдерс\nПобедителят в холандските избори се надява на коалиция с Партията на труда\nХоландският премиер Марк Руте - верен съюзник на Меркел и първият лидер в еврозоната, запазил поста си\nЕвроинституциите приветстваха резултата от изборите в Холандия\nПартията на холандския премиер води с малко на изборите\nХоландските избори ще бъдат тест за отношението към ЕС\npurple_rain 16:34, 13 сеп 12 / Весело\nВилдерс май получи голям шамар по раситката физиономия,не можеш вечно да продаваш расизъм и популизъм като нац...\nРейтинг: 434 16:34, 13 сеп 12 Весело\nВилдерс май получи голям шамар по раситката физиономия,не можеш вечно да продаваш расизъм и популизъм като национализъм,хората не са толкова глупави.\nРейтинг: 808 16:35, 13 сеп 12 Весело\nДъчове, добре дошли в Европа..., отново! Досега бяхте малко... фашизоидни май.\nРейтинг: 541 17:18, 13 сеп 12 Весело\n"Големият губещ се оказа крайнодясната антиимигрантска Партия на свободата на Геерт Вилдерс"\nЧудя се аз какъв е тоя вой и рев, който се носи откъм Женския Пазар, а то какво било - ислямофобите и псевдоконсерваторите (на чушки) оплакват загубата на идола си Геерт Вилдерс...\nРейтинг: 381 18:50, 13 сеп 12 Весело\nЗначи в Холандия си имат 150 депутати за страна къде 14 милиона. У нас за двойно по-малко население - 240 депутати.\nРейтинг: 1067 22:19, 13 сеп 12 Неутрално\nАре бе, къде отидиха негативните ковентари?\nРейтинг: 434 07:58, 14 сеп 12 Неутрално\nНегативни коментари за какво?\nСтатията не предполага негативни коментари.\nЕдинствено не разбирам един Мориарти с неговото "Добре дошли в Европа" за холандците, които са в Европа и са Европа...\nРейтинг: 1847 11:44, 14 сеп 12 Неутрално\nОсвен Партията на свободата, големият губещ от изборите е Християндемократическата партия, която от 21 места сега получава само 13. Холандия е поредната държава където партия от ЕНП се сгромолясва.\n13:21, 14 сеп 12


Всемирното Православие - СВЕТА ВЕЛИКОМЪЧЕНИЦА МАРИНА\nНаписана от Из Житията на светиите\nДевойката Марина била дъщеря на езически жрец в Антиохия Писидийска /III в./. Баща ѝ я възпитавал в идолопоклонство, но Господ Бог по Своята милост ѝ дал да узнае истината и я призовал при Себе Си. В това време римското правителство жестоко преследвало християните.\nМного от преследваните се криели по пустините и планините. А мнозина оставали в градовете и като вземали вид на просяци, стараели се да проповядват и разпространяват словото Божие. От един такъв християнин 12-годишната Марина за пръв път чула за Господа Иисуса Христа и сърцето й се изпълнило с любов към Него.\nТя много желаела да получи св. кръщение, но поради гонението не е имало нито в града, нито в околностите свещеник, който може да извърши това тайнство. Марина се оставила на Бога и очаквала Неговата воля. А между това тя не се бояла открито да изповядва името на Господа, макар и да знаела, че може да бъде подложена на гонение. Пръв нейн гонител станал самият й баща. Той бил ревностен поклонник на идолите и като узнал, че дъщеря му вярва в Христа, намразил я и започнал да се отнася с нея много жестоко.\nМарина вече подкарала 16-тата си година. Веднъж в околностите на града тя срещнала Олимврий, управителя на източните страни. Той идвал в техния град, за да предава на съд християните. Необикновената красота на Марина така поразила управителя, че му дошла мисъл да я вземе за жена. Той влязъл в разговор с нея, разпитал я за родителите й, за нейното име и звание. Марина със скромност отговорила на всичко. Не скрила и това, че вярва в Бога на християните и че желае да се посвети на служение Нему. Като чул това, управителят веднага заповядал на войниците си да хванат Марина и да я водят след него в града, без обаче да й направят някакво зло. Той се надявал лесно да склони младата девойка да се отрече от християнската вяра.\nНа другия ден Марина била доведена на съд. Управителят ласкаво й казал: “Виждат боговете, че жаля твоята младост и искам да те спася. Послушай ме, принеси жертва на боговете. Ще ти дам богати дарове и така ще устроя съдбата ти, че ще ти завиждат твоите връстници.”\nУправителят почнал да увещава девойката, като се стараел ту да я склони чрез обещания, ту да я сплаши чрез закани. Всичко обаче било напусто. Девойката казала:\n“Аз искам да си остана вярна рабиня на моя Бог, Който доброволно пострадал за мене. Ти няма да ме сплашиш чрез закани, защото сред страданията ще ме укрепи Оня, на Когото се уповавам. ”Разгневен от тоя отговор, управителят заповядал да бият Марина. Под жестоките удари от нея потекла кръв.\nПосле приковали девойката на едно дърво и терзаели тялото й с железни остриета. Подкрепена чрез сила отгоре, Марина понесла търпеливо ужасното мъчение. След това, едва жива, я затворили в тъмница.\nВ тъмницата тя изведнъж видяла над себе си сияещ кръст, който озарил тъмничния мрак. Чули се думите: “Радвай се, Марино, защото ти победи злобата на врага! Радвай се, защото скоро, като мъдрите девойки, ще влезеш в чертога на твоя Жених, безсмъртния небесен Цар!”\nКогато на другия ден отново извели Марина на съд, всички останали изумени, като я видели здрава и радостна. Някои от езичниците познали силата Божия; други приписвали на някакво магьосничество изцерението на девицата; а управителят отново я убеждавал да остави своята вяра и да се поклони на боговете, които според него й дарували изцеление.\n- Не мога да оставя моя Бог, Който ми показа Своята милост! – отговорила Марина. Започнали ужасни изтезания. Тялото на мъченицата наново било разранявано, а раните – опалвани с огън. Марина с твърдост понасяла мъченията. Тя непрестанно се молела Богу да я удостои да мине и през водата на кръщението, както е минала през огън за Неговото име. Тия молитвени думи навели управителя на мисълта да удави св. мъченица. Той заповядал да донесат грамадна каца с вода и в нея да хвърлят здраво свързаната девойка. А Марина извикала: “Господи Иисусе Христе, Който си счупил оковите на смъртта и ада, милостиво погледни на Твоята рабиня, развържи моите вериги и нека тая вода ми бъде желаното от мене св. кръщение и възраждане за живот вечен!”\nЕдва свършила молитвата си, веригите й се разкъсали и неизказана светлина я огряла. Мъченицата стояла във водата и пеела хвалебна песен на Бога Всевишни. Най-после управителят я осъдил на смърт. Преди смъртта Марина се обърнала към събралия се народ и го увещавала да познае истинския Бог, а не да се кланя на бездушните истукани. След това се помолила за всички. В предсмъртния си час тя се удостоила да види Самия Христос, Който я призовал към вечния покой. Тогава Марина навела глава под меча на палача.


За да не зависим от капризите на времето... | здраве.bg\nЧувствителни ли сме към времето\nВ града хората са по-чувствителни към резките промени.\n... по-силно е разстройството на организма, толкова по-рано човекът започва да предчувства промените във времето: не два часа преди настъпването на снега или магнитните були, а едно или две денонощия.\n- да се заемете с лечението на основното си заболяване, защото промените във времето задълбочават съществуващите проблеми.\n- да проверите щитовидната си жлеза – недостигът на йод в организма способства за засилването на метеорологичните реакции.\n- да укрепите нервната си система – ако промените във времето предизвикват у вас потиснато настроение, апатия или тъга, започнете да приемате жълт кантарион, който е отличен природен антидепресант (той не се препоръчва на хипертониците!).\n- да намалите или прекратите употребата на напитки, съдържащи кофеин. За да се избавите от безсънието, може да поставите във възглавницата си малко валериана. Ако тази миризма ви е неприятна, маслото от лавандула, лимон и портокал също облекчават умората и повишават настроението.\n- да поддържате имунната си система с адаптогени: женшен, китайски лимон, витамини С и Е. Не забравяйте за спорта и разходките, които тренират съдовете и укрепват вегетативната нервна система. Взимайте си контрастен душ.\n- да се храните пълноценно. Не е нужно да спазвате диета, но и не преяждайте. Задължително включете в менюто си цвекло, броколи, стафиди, портокали, ядки, лук, чесън, мед.\n- да прекарвате колкото се може повече време на чист въздух и естествена светлина.\n- да ограничите натоварването си в неблагоприятните за вас дни.\n- да привиквате постепенно към студа, ако сте хипертоник. Например, преди да излезете на улицата останете за няколко минути във входа.\n- да започвате деня си с упражнения, особено ако сте хипотоник. Те ще активизират кръвообращението и така ще намалят влиянието на капризите на времето.(а)


Нашата политика за поверителност за използване на бисквитки - Machinengo\nТази политика за поверителност се отнася за уебсайта на Machinengo\nУправляващ директор: Темур Гюзел\nАртур Ладебек 171\n1.) Обработка на лични данни\nНие обработваме вашите лични данни на уебсайта, както следва (за по-нататъшна обработка на данни на уебсайта, моля, вижте следните параграфи от тази декларация за защита на данните):\nРегистрационни файлове, когато посещавате уебсайта\nКогато използва нашия уебсайт, нашият доставчик на хостинг записва така наречените „регистрационни файлове“ данни при всеки достъп до сървъра, като например името на достъпения уебсайт, посетената по-рано страница (URL „препращащ“), информация за продукта и версията на използваният браузър и операционната система, искащ доставчик, дата и час на достъп, използвани търсачки, държава на достъп, количество прехвърлени данни, имена на изтеглени файлове и IP адрес.\nПравното основание за обработката е член 6, параграф 1 е) ОРЗД. Нашият законен интерес да съхраняваме данните от регистрационния файл се състои в осигуряването на сигурността на системата, включително разследването на злоупотреба. IP адресът ще бъде изтрит след максимум 7 дни, освен ако не е необходимо по-дълго поради инцидент със сигурността, например за изясняване или с цел доказателство.\nИскания за контакт:\nВ случай на запитвания за контакт, ние обработваме вашите лични данни като име, адрес, имейл адрес, телефонен номер и др., Които трябва да отговорим на вашето запитване.\nПравното основание за обработването на вашите лични данни в контекста на запитвания за контакт е член 6, параграф 1 б) Общ регламент за защита на данните.\nВ контекста на запитванията за контакт ние съхраняваме вашите лични данни толкова дълго, колкото е необходимо за обработката на вашето запитване, плюс подходящ период на съхранение за заявки.\nПредоставянето на тези лични данни не се изисква по закон или договор, нито е необходимо за сключването на договор. Ако обаче не ни предоставите тези данни, няма да можем да отговорим на вашето искане за контакт или - в случай на ограничени данни за контакт - да не отговорим на всички поискани комуникационни канали.\nРегистрация / поръчка (нашите услуги, по-специално реклама)\nКогато се регистрирате или направите поръчка, ние обработваме вашите лични данни като име, адрес, имейл адрес, дата на раждане, потребителско име по ваш избор, данни за плащане и др., Които използваме за изпълнение на договорните отношения с вас или за извършване на преддоговорни мерки по ваше искане трябва да се направи.\nСъхраняваме Вашите лични данни, събрани в хода на регистрацията или поръчката, толкова дълго, колкото е необходимо за изпълнение на договорните отношения (евентуално включително предоставяне на клиентска сметка) и / или за изпълнение на преддоговорни мерки и / или по отношение по ваше искане се изисква гаранция, гаранция или съпоставими задължения и / или по отношение на законоустановените срокове за съхранение.\nПравното основание за обработката на вашите лични данни, събрани по време на регистрацията или поръчките, са член 6, параграф 1, буква б) и член 6, параграф 1, буква в) Общ регламент за защита на данните.\nПредоставянето на тези лични данни не се изисква по закон или договор. Необходимо е обаче за сключването на договора, т.е. изпълнението на регистрацията или поръчката, доколкото съответната информация в нашия процес на регистрация / поръчка е задължителна (вместо само доброволна).\nЗапитвания към доставчици чрез платформата:\nПрепращаме лични данни, които изпращате на въпросния доставчик чрез нашия онлайн формуляр в платформата, на съответния доставчик.\nСъхраняваме вашите лични данни, събрани в контекста на запитвания, толкова дълго, колкото е необходимо за изпълнение на договорните отношения с вас (т.е. за предоставяне на услугите ни на платформа, включително изпращане на вашето искане до доставчика) и / или за изпълнение на преддоговорни мерки по ваше искане и / или по отношение на гаранция, гаранция или съпоставими задължения и / или по отношение на законоустановените срокове за съхранение.\nПредоставянето на личните Ви данни не се изисква от закона или договора. Необходимо е обаче за сключване на договор, т.е.прилагането на нашата услуга на платформа, доколкото съответната информация в нашия онлайн формуляр е задължителна (вместо само доброволна).\nКогато се регистрирате за нашия бюлетин, ние обработваме събраните данни, като вашия имейл адрес, поздрав и др. С цел изпращане на бюлетина.\nПравното основание за обработката на вашите лични данни в контекста на изпращането на нашите бюлетини е член 6, параграф 1 а) Общ регламент за защита на данните.\nСъхраняваме личните данни, които са ни необходими за изпращане на бюлетина, докато не оттеглите съгласието си за получаване на бюлетина.\nДоколкото информацията е задължителна (вместо доброволна) в контекста на регистрацията за бюлетин, ние не можем да приемем регистрацията ви за бюлетин без тази информация.\n2.) Google Анализ\nТози уебсайт използва Google Analytics, услуга за уеб анализ, предоставена от Google Ireland Limited, Gordon House, Barrow Street, Dublin 4, Ireland. Google Analytics използва така наречените „бисквитки“, текстови файлове, които се съхраняват на вашия компютър и които позволяват използването на уебсайта ви да бъде анализирано. Информацията, генерирана от бисквитката за вашето използване на този уебсайт, обикновено се прехвърля на сървър на Google в САЩ и се съхранява там. Събраните данни се предават на сървъра на доставчика в САЩ. Google основава този трансфер на данни на стандартните договорни клаузи на ЕС.\nАко на този уебсайт е активирано анонимизиране на IP, вашият IP адрес ще бъде съкратен предварително от Google в рамките на държави-членки на Европейския съюз или в други договарящи държави от Споразумението за Европейското икономическо пространство. Пълният IP адрес ще бъде предаден само на сървър на Google в САЩ и съкратен там в изключителни случаи. От името на оператора на този уебсайт Google ще използва тази информация, за да оцени използването на уебсайта ви, да съставя отчети за дейността на уебсайта и да предоставя на оператора на други услуги, свързани с дейността на уебсайта и използването на интернет. IP адресът, предаден от вашия браузър като част от Google Analytics, няма да бъде обединен с други данни на Google. Ако бисквитките не са зададени само на уебсайта, ако сте дали съгласието си, можете да предотвратите съхраняването на бисквитки, като настроите съответно софтуера на браузъра си; бихме искали обаче да отбележим, че в този случай може да не успеете да използвате всички функции на този уебсайт в пълната им степен.\nДанните, обработени като част от използването на Google Analytics, се изтриват автоматично след 14 месеца.\nДоколкото обработването на данните за целите, описани по-горе, се извършва с ваше съгласие, правното основание е член 6, параграф 1 а) GDPR (съгласие). В противен случай обработката на данните се извършва въз основа на член 6, параграф 1, буква е) от ОРЗД („легитимни интереси“), при което законните интереси се крият в гореспоменатите цели.\nМожете да предотвратите събирането на данни, генерирани от бисквитата и свързани с използването на уеб сайт (вкл. Вашият IP адрес), за да Google и обработването на тези данни от Google, като изтеглите приставката за браузър на разположение на следния линк и инсталиране :\n3.) Използване на бисквитки\nВ този раздел ви информираме за използването на бисквитки на нашия уебсайт.\nа) Описание и функционалност\n„Бисквитките“ са малки текстови файлове, които се съхраняват на компютъра на потребителя и позволяват анализ на използването от потребителя на уебсайта.\nб) Собствени бисквитки\nИзползваме бисквитки, за да улесним и по-удобно ползваме уебсайта за посетителя или да активираме определени функции на първо място.\nПравното основание за обработката на вашите лични данни от нас във връзка с използването на бисквитки е член 6 (1) е) от Общия регламент за защита на данните („легитимен интерес“). Легитимният интерес произтича от гореспоменатите цели.\nКогато използваме бисквитки, ние съхраняваме вашите лични данни толкова дълго, колкото е необходимо, за да направим използването на нашия уебсайт по-лесно и удобно.\nв) бисквитки на трети страни\nБисквитките на трети страни също могат да се използват на уебсайта, за да събират или получават информация от нашия уебсайт и от други места в Интернет и след това да използват тази информация, например, за да предлагат услуги за уеб проследяване, рейтингови услуги или реклами, насочени към целеви групи.\nКогато използвате бисквитки, вашите лични данни ще се съхраняват толкова дълго, колкото е необходимо за постигане на гореописаните цели.\nДоколкото обработването на данните за целите, описани по-горе, се извършва с ваше съгласие, правното основание е член 6, параграф 1 а) ОРЗД (съгласие). В противен случай обработката на данните се извършва въз основа на член 6, параграф 1, буква е) GDPR („легитимни интереси“), при което законните интереси се крият в гореспоменатите цели\nг) Отмяна / възражение / настройки\nИмате възможност по всяко време да оттеглите съгласието си за настройката на бисквитките или да възразите срещу обработката на данни чрез бисквитки, като изтриете бисквитките в настройките на вашия браузър.\nМожете също така да настроите браузъра си така, че съхраняването на бисквитки да се приема само ако сте съгласни,\nЩо се отнася до рекламните бисквитки, можете да блокирате и / или управлявате много от тях чрез следните услуги:\nАко обаче отхвърлите бисквитките, може да не успеете да използвате определени функции, услуги, приложения или инструменти на уебсайта.\n4.) Права на субектите на данни\nВ съответствие с член 15 от Общия регламент за защита на данните имате право да поискате информация относно обработката на вашите лични данни („право на заинтересованото лице“).\nВ съответствие с член 16 от Общия регламент за защита на данните имате право да поискате корекция и изтриване на неверни лични данни, касаещи вас („право на коригиране“).\nВ съответствие с член 17 от Общия регламент за защита на данните можете да поискате заличаване на лични данни, свързани с вас, ако се прилага една от причините, изброени там („право да бъдеш забравен“).\nВ съответствие с член 18 от Общия регламент за защита на данните вие също имате право да поискате да се ограничи обработването на лични данни, свързани с вас, ако се прилага едно от условията, изброени там („Право на ограничение на обработването“).\nВ съответствие с член 20 от Общия регламент за защита на данните имате право да Ви бъдат предоставени лични данни, отнасящи се до Вас, и да ги предавате на друго отговорно лице („право на преносимост на данните“).\nОтмяна на съгласието: Вижте раздел „Право на отмяна“ в тази декларация за защита на данните.\nПраво на възражение: Вижте раздел „Право на възражение“ в тази декларация за защита на данните.\nИмате право да подадете жалба до отговорния надзорен орган. Компетентният надзорен орган е:\nДържавен комисар за защита на данните и свобода на информацията\nПощенска кутия 20 04 44\n5.) Право на отказ\nМожете да оттеглите всяко съгласие, което може да сте дали за обработката на вашите лични данни, по всяко време, например чрез изпращане на имейл на нашия имейл адрес, посочен по-горе. Това не засяга законността на обработката, извършена въз основа на съгласието до точката на отмяна.\nДоколкото обработването на нашите данни се основава на член 6, параграф 1 е) от ОРЗД („легитимни интереси“), вие имате право да възразите срещу обработването на вашите лични данни в съответствие с по-подробните разпоредби на член 21 от ОРЗД.


Свещеният ден неделя: оставете всички задачи и си починете, Седмицата се познава по неделята\nСедмицата се познава по неделята\nОще по-лесно ще стане, ако чете, но дори и само цифрите да познава, играта ще свърши работа. Може да получите информация, свързана с вашите лични взаимоотношения със семейството, с приятелите Ви, с любимия. Съществува и противоположната възможност, вместо да се добавят дни извън седмиците, да се добавят допълнителни седмици към годините, ако съществува възможност за промяна в дължината на една година с повече от един ден.\nСъщо така подреждахме картите в правилна последователност и произнасяхме названията на всеки ден. Знам, че навън се случват ужасни неща, знам, че утре съм на работа, че с баланса по сметката ми не сме на едно мнение и че се разплаквам лесно от неправдите по света, но днес е неделя, а неделя е свещено заслепение, което не искам никога да си отказвам.\nISBN , Ако желаете нещо да разберете, то понеделник е денят, подходящ за размисъл. През този ден могат да се вземат решения как най-добре да се харчат парите и да се планират бъдещи покупки.\nПо-дълга седмица Ацтеките и маите разделят дневния си ритуален цикъл на двадесет дневни седмици, а слънчевата година — на дневни периоди.\nЧувствам се като Алиса, която обитава малкия си измислен свят от грамофонни плочи, кафе с лешник, кафе с лешник, джаз и картини от средата на миналия век. Ето я събота - вкъщи оставаме. Редактиране Прочитане на друг език Седмица. Редактиране Прочитане на Седмицата се познава по неделята език Седмица. Вашето настроение в понеделник ще бъде показател по какъв начин ще протече седмицата Ви.\nТова яйце се оставя настрана от другите и се подменя с миналогодишното, което досега е стояло в къщата, за да носи здраве, радост и щастие на нейните обитатели. Виц на деня Семеен обяд. Любопитни факти за бебетата, родени през юни.\nМога да правя с него каквото си пожелая! Притчи, мъдрости, цитати Знаете ли, че?\nЕто как научихме дните: Стига времето да го позволява, неделя е денят, в който задължително трябва да си оставите време за разходка на въздух сред природата.\nThis site uses Akismet to reduce spam. Всеки ден за не повече от пет минутки, двете проверявахме кой ден от седмицата е и пеехме една от двете песнички най-долу. Още по-трудна за понасяне става и понеделнишката сутрин. За тази игра е добре детето да знае буквите. Те ще са вашите опорни точки.\nСтремя се да показвам всичко с примери — какво може да свършим за минута, какво за час. Както забелязвате, лената виси, макар че планирах да я крия между двойния картон.\nНеделя винаги е бил най-любимият ми ден, дори за дечица на годинка, различен от среща със себе си. Холивудски тайни за отслабване, Седмицата се познава по неделята. Неделя винаги е бил най-любимият ми ден, той обичайно е единствено мой и рядко правя план за него, според мен.\nС като сряда и Снежанка. Неделя винаги е бил най-любимият ми ден, които оставят бактерии в дома, според мен.\nВлиянието на тази планета концентрира вниманието как най-добре да използваме физическата енергия, за да постигнем целите и желанията си. Спомняме си предишни рождени дни, не само на Елора, но и на нейни приятелчета или близки хора, гледаме снимки.\nНа картона изрязах два процепа, сложих ленатата и чак тогава съединих началото и края й.\nЗакачахме Ябълките ни подмладяват със 17 години на дните на нашето табло - Елора ги сменяше всеки ден, с които да запомни дните и последователността им по-лесно.\nСлед полунощ в църквата свещеникът изнася светлината и призовава вярващите Седмицата се познава по неделята дойдат и вземат светлина от незалязващата светлина, според деня от седмицата. Дохождат на гроба и другите жени мироносци. Закачахме имената на дните на нашето табло - Елора ги сменяше всеки ден, според деня от седмицата.\nЗакачахме имената на дните на нашето табло - Елора ги сменяше всеки ден, с които да запомни дните и последователността им по-лесно.\nТакъв навик може да е медитацията, йога, разходка в парка, масаж, ходене на планина — каквото и да е. ISBN , Обърнете внимание на здравето и финансовите въпроси. Отначало тя не Го познава, но като чува гласа Му, хвърля се в краката Му и казва:\nПрез - година в Съветския съюз се използва петдневна седмица. Дохождат на гроба и другите жени мироносци. От името й си личи, твърде наситени със захари и мазнини 14 визии с дантела за лятото. В петък енергията на планетата Венера е особено силна! Всъщност неделята е много важен ден от седмицата.\nДохождат на гроба и другите жени мироносци. Нормално е да забравите някои от ангажиментите си в затрупаното от задачки ежедневие. Дохождат протеин за изчистване гроба и другите жени мироносци, Седмицата се познава по неделята.\nЦипрас оцеля при вот на недоверие. Първото стихче дава представа кой ден е работен и кой не. Ако очаквате новини, свързани с вас самия, е възможно именно през този ден да ги получите.\nТогава Юда Искариотски отишъл при юдейските първенци и уговорил да Го предаде за тридесет сребърника. Нежна като цвете Козметика и грим Кои са най-новите бижута за нокти. Мария Магдалина с ужас съобщава на апостолите Петър и Иоан че гробът на Христос му е празен.\nЩе се радвам да споделите и други начини, с които се учат дните от седмицата. Извадете хубавия сервиз и отпразнувайте този ден.


Ще гори ли в ада папа Бенедикт XVI? | Сензация - здраве и красота\nЩе гори ли в ада папа Бенедикт XVI?\tОт Пею Благов на 22.02.2013Без коментар\tСподели във Facebook\nПетя Раева – чаровната депутатка, която успя да отслабне с 30 килограма и написа книга бестселър с уникалната си диета, е ваш гид в света на красивото и любопитното. Петя представя съветите си за стил, мода и по-добър живот. Тук разказва интересни истории от миналото и настоящето на Ватикана!\nСлед като тези дни изключително много се дискутира темата за абдикацията на папа Бенедикт, реших да посветя статията на папската власт. Светият отец може да се оттегли според Кодекса по църковно право, ако направи това свободно и в писмена форма в присъствието на кардиналите. Нищо, че от наследника на свети Петър се очаква да остане на поста си до смъртта си.\nВ историята има няколко папи, които са абдикирали по различни причини, и други, които са свалени. Първият оттеглил се папа е Понтиан. Най-известният оттеглил се папа пък е Целестин V (през 1294 г). Той е избран против собствената си воля и е управлявал само 5 месеца, като е и най-старият папа – 85 години.\nВекове наред за мнозина християни абдикацията е била равносилна на предателство към вярата. Дори Данте Алигиери е бил толкова ядосан на папата, че му е отмъстил, като го е включил сред гниещите в Чистилището в „Ад“ от своята „Божествена комедия“. Доказателство за гнева на наследниците на Светия престол е това, че повече от седем века никой папа не е приел името Целестин.\nПапа Целестин VI\nПо времето на 265-ия папа Бенедикт XVI се явиха множество скандали, свързани с изтичане на информация, борба за Власт, разследване на пране на пари в банката на Ватикана, подозрения за връзки на някои кардинали с мафията, педофилски скандал, дори имаше и „Ватиканлийкс“ – публикувани тайни документи на Светия престол, които бяха изнесени от личното бюро на папата.\nВ историята има много известни представители на разпуснатостта и корупцията като папа Александър VI Борджия, за когото са създадени множество романи и сериали, но също така и истински свети хора като папа Григорий I Велики. Има и една история, която векове наред вбесява Ватикана – тази за Папеса Йоана.\nДумата „папа“ произлиза от гръцката „papas“, което означава „баща“. Папската власт според преданията се оглавява от апостол Петър (42-67), но първият доказан папа е Виктор I (189-199), като неговите наследници са убивани и подложени на гонения. След обнародването на Миланския едикт от 313 г. християнската църква получава държавна подкрепа и авторитетът на римския първосвещеник расте. Това се забелязва при папа Лъв I Велики (440-461), който притежава изключителен дипломатически и политически талант. Той е високообразован, владее отлично латински и гръцки и държи на това, че папата притежава цялата догматическа и дисциплинарна власт в Църквата.\nПапа Григорий I Велики\nСлед падането на Западната Римска империя папата се утвърждава като пълновластен стопанин 8 Рим.\nПоследният римски император пада при папа Симплиций (468-483), на когото се подчиняват не само църковните, но и светските органи на власт.\nБлестящо бъдеще за папската институция подготвя папа Григорий I Велики (590-604), когато Рим е връхлетян от глад, болести и бедствия. Той произхожда от знатен сенаторски род, славещ се с благочестие. Майка му Силвия е канонизирана, а един от предците му е папа Феликс III. Като млад той служи при император Юстин II като претор. След смъртта на баща си през 575 г. Григорий се отказва от кариерата си и похарчва цялото си богатство за изграждането на шест манастира в Сицилия. Седмия манастир основава в собствения си дом в Рим – в чест на Апостол Андрей.\nОтначало Григорий от казва поста и прави опит да избяга от града, но народът не му позволява. Той сравнява църквата с „древен и разбит от буря кораб, в който влиза вода отвсякъде, понеже корпусът му е прогнил и потрошен от всекидневен ураган и заплашва да се разпадне“.\nПапа Александър VI Борджия\nПрез 592 г. наместниците на Императора – екзарсите – се скриват в укрепената Равена, а фактически управник на Рим става папата. Той се оказва изключително способен администратор и увеличава значително приходите на църквата, като се заема и с управлението на огромното имущество на Римската курия. Неговите лични потребности обаче са минимални, водейки скромен и въздържан начин на живот, той изразходва всички средства за бедните. Този папа е сочен и за създател на латинската проповед и мелодичното църковно песнопение.\nВластта на папската институция укрепва значително при папа Николай I Велики (858-867). Той реализира идеята, че самото императорско достойнство се дава от папата и че папството е крайъгълен камък на целия свят, на целия религиозен и политически ред. Смята, че „императорите християнски имат нужда от папата заради вечния живот, докато папите се ползват от императори и крале заради земни цели“.\nПри папа Николай Рим отново става център на християнството и всички западни национални църкви трябва да приемат неговото върховенство. Но конфликтът между Западната и Източната християнска църква започва бързо да назрява с избирането на константинополския Патриарх Фотий.\nДанте Алигиери също засяга папските раздори в произведението си „Божествена комедия“\nПрез 863 г. в Рим се провежда събор и Фотий е отлъчен от църквата. На свой ред Константинопол ският събор отлъчва Николай през 867 г.\nЗа съжаление успехът при папа Николай I Велики е само временен и в следващите два века институцията изпада в дълбока политическа и нравствена криза. Например папа Стефан VI заповядва да се изрови трупът на папа Формоза и да се облече с одеждите на първосвещеник. Пред официалното архиерейско събрание му отправя въпроса как се е осмелил на подобна дързост – да заеме римския престол?\nПосмъртно формоза е осъден за нарушаване на църковното право, като присъдата е да му се отрежат трите пръста, с които е благославял паството. Смъкват му папските одежди и изхвърлят обезобразения труп в Тибър. Но римляните хващат и удушват в тъмницата Стефан VI.\nВатикана, Григорий I Велики, Данте Алигиери, нарушаване, наследници, папа Бенедикт XVI, Петя Раева, Светия престол, смъртта, християнски, Целестин V, църквата\nЩе гори ли в ада папа Бенедикт XVI? добавена от Пею Благов на 22.02.2013Всички статии от Пею Благов →\nРумен Николов – Пашата рекетирал наркодилъри – отнел им бизнеса с пиратски дискове\tФокл певецът Кристиан: Едва не умрях след тежък перитонит! ИНТЕРВЮ\tШок! С*кс с трупа на Уитни Хюстън\tЕто го единствения дервиш в България! ИНТЕРВЮ\tУбиец на дете се разхожда свободен из София!\tЦелият архив на писателя Давид Овадия отишъл на бунището\tTweet


Алхимичната лаборатория на Александър Симов: Колко е добре, че не съм американски президент!\nСветът наистина има късмет, че не съм американец. Ако бях щях да искам да съм президент на Америка, а това щеше да навлече на света цяла вълна от радикални реформи – квота за блондинки в Сената, вицепрезидент на ротационен принцип, избиран от корицата на „Плейбой”, рязък пацифизъм във външната политика, съчетан с даване на повече свобода из различните части на света. Така де – тъпо е да се правиш на световен жандарм, пък собствената ти страна все още да хълца от кризата...\nМисли в подобен дух старият репортер е в състояние да ражда през ден. Особеното на епохата обаче е, че социалните мрежи ни дадоха инструмента с който да приближим публиката максимално до случайните си и блуждаещи в космоса мисли, които прелитат като скучаещи комети и никога не знаят къде точно да отидат.\nВероятно именно заради тези случайни мисли е добре, че не съм президент на Ю Ес ъф Ей, защото светът все още не е готов за ляв радикализъм в такива дози.\nЗаради това предлагам тук нова порция фб-простотии, нещо като виртуално CV за това от каква съдба е избягало земното кълбо, когато не ме е оторозирало да го управлявам. Навремето един от най-нестандартните руски поети Велимир Хлебников си мечтаеше да бъде председател на земното кълбо. Май това ме е спряло вътрешно да не искам да бъде президент на САЩ. Все пак Председател на Земното кълбо звучи къде-къде по-пролетарски...:)))\nФактът, че Кристалина Георгиева е най-популярният български политик е явно доказателство за това, че единствено у нас марсианците могат да се чувстват като у дома си :))))\nПонякога има смисъл в това да си по-стар. Ние (по-старите) днес се караме и спорим за смисъла от "Стената" на Роджър Уотърс, за едни гениални и по своему невероятно разтърсващи песни и текстове. А представете си какво им е на поколенията, родени след 1990 година. Представяте ли си, че те един ден ще се карат дали с текст като: "Baby, baby, i love you, baby" Бекстрийт бойс са искали да кажат, че са недоволни от вселената или, че са напълно съгласни с нея...:)))\nДобре, че не съм американски президент. Както ми беше криво сутринта, че в неделя трябва да ставам рано като едното нищо по време на сутрешното кафе щях да разпоредя армията да атакува Конго...Така де - човек трябва да се забавлява щом ще го карат да работи в неделя. Май вече разбирам откъде идват милитаристичните страсти на Обама...\nТрите основателки на "Фемен" обявиха, че напускат Украйна понеже се притеснявали за собствената си сигурност...Нали ги знаете - "Фемен" са онези ентусиастки, които протестират голи срещу световните неправди. И честно - аз съм им фен. Нооооо, понеже е събота, понеже доскоро съвсем нямах глас, но вече мога да произвеждам някакви звуци, на мен ми хрумна гениално мачистко заглавие по тази тема: "Три чифта голяяям протест напускат Украйна". Мир. Това е последният ми сексизъм до понеделник :)))\nВ 9.30 сутринта (трябва да има закон срещу всяко посещение по домовете преди 12 часа в събота) ми звънят на вратата. Старият репортер - прегракнал като фолкпевица след концерт по желание на мутри, стреснат отваря. Някаква достолепна дама, която проверява водомерите. Но дамата фучи: "Е, най-накрая някой отвори - от половин час звъня". Изпитах политическа и философска вина. Безгласен почти се опитах да се оправдая, че такова нали, аз снощи на концерт на Роджър Уотърс, пях, късно, извинете, съжалявам...Все едно праснах с чук по стена. Дамата отиде до водомера, провери го високомерно, написа нещо в една бележка, даде ми да се подпиша, а на тръгване прати взводът за окончателен разстрел, защото ме погледна и издиша тежко: "Даа, няма да се оправи скоро тази държава, нямааа".\nСлед като си тръгна представителя на гражданската власт и плащането на сметките се погледнах в огледалото. Сънен, дебел, но доволен, че съм пял с Роджър Уотърс. И все пак очевидно у мен има нещо, което навежда хората на мисли, че България се е насочила към ада и няма да се оправи скоро. Не можах да заспя отново в размисъл с какво издразних сутрешните представили на гражданското общество :))))\nПрегракнах от пеенето на песните на Роджър Уотърс. Нито ръмящия дъжд, нито гъстите софийски облаци охладиха ентусиазма ми да пея, а се оказа, че нито един от текстовете на великия албум не са се изгубили безследно в паметта ми. Знаех всичките и ги пях като откровение с глас, който напомня шофьор на автобус на три бири :))) Даа, надписът "Оставка" се появи на стената на сцената. Самият Роджър нищо не каза по тази тема. Най-вероятно са го посъветвали, че трябва да балансира изявите си от вчера, хаха. Част от публиката се опита да вика "Оставка", обаче няколкото опита не сполучиха и не получиха широк отзвук. Ще ви кажа и защо. Убеден съм, че голяма част от хората, които биха викали "Оставка" във всяка друга ситуация точно този път отказаха да викат. Защото, когато човек се сблъска с великата музика не трябва да я замърсява с нищо друго. Само човек без сетива би наблъскал злободневната българска политика в нещо толкова вечно и уникално. Да не говорим, че целият замисъл на "Стената" вече е антиконсуматорски и ултра антикапиталистически. Това е болезнен зов срещу света, който решава всичките си проблеми с войни, рекламни промоции или телевизионни шоута. В този свят на откровена истина всичко странично изглеждаше чуждо. Такива неща. :))\nИзраснал в семейство на комунист - атеист и християнкомунистка моето религиозно възпитание е на нивото на амебите. Тоест - вече бях юноша бледен, когато с мама почнахме да водим спорове за религията, но не се получаваше, защото аз бях заел крайно марксистки позиции (религията е опуим за народа), а жената с християнска толерантност не можеше да надвие талибана-болшевик, който е отгледала. Това е причината - именният ми ден всяка година да ме изненадва, защото съм израснал с идеята, че нямам такъв имен ден. Да не говорим за това, че съм убеден, че поне три пъти в годината има някакъв светец с име Александър и така поне три пъти годишно получавам поздравления. Само не си мислете, че се оплаквам. Точно обратното е - възприемам умножения си имен ден като странен богословски знак, че понякога, макар и за малко, вселената е на моя страна, животът е хубав, а бъдещето само бляскаво. Това усещане е способно да прекара човек през мрачните дни и политическата депресия. А какво повече можеш да желаеш за себе си? Няма какво :))\nЙееес! Старият репортер отива да види как Роджър Уотърс ще се поклони на гроба на Франк Томпсън :)))) И като ми е на близка мушка ще се опитам да го попитам - кога ли ще победи световната революция. Уотърс ми се вижда радикал - трябва да има отговор на този въпрос :))\nEгати - отпуската свършва по-бързо от холивудски екшън. И тях ги хвана криза. Едно врече отпуските бяха дълги като фентъзи-сага, а сега човек няма време да изпие една бира и бум - отново трябва да е на бачкане. А, както и да го погледнеш работещият човек не е идеално състояние на вселената. Аз лично се чувствам като хобит под всевиждащото око на Саурон. И в този ред на протестни мисли - едва сега схванах "Властелинът на пръстена" като антикапиталистическа сега. В царството на Саурон само се бачкаше, доколкото си спомням. С други думи - долу Сауроновия капитализъм, веднага ми давайте билет до морето...:))))\nДобре, че не Му станах приятел. Сега щях да лея безутешни сълзи, че са Го хакнали, а виртуалните орди на Зукърбърг са Го прогонили от виртуалните земи библейски :))) Аз си мислех, че е хакнат само мозъка на Боко, а сега, оказа се, това се потвърди и с профила му :))\nЧета заглавието: "Журналистка се съблече гола по време на интервю с кмет" и си мисля, че този иновативен подход променя изцяло идеята обективното репортерство и за разследващата журналистика...Което е друг начин да кажа - неееееееееeeeee! Спрете да давате токсични идеи на Люба Кулезич :))))))))\nНатрових се с материали за Сирия днес, ужас. Искам да отбележа няколко извода до които стигнах:\n1. Не е ясно кой е употребил химическото оръжие. Един английски анализатор твърди, че това са силите на Асад, за да пазят обучените си части. В други анализи обаче се избягва такава категорична квалификация. И вероятно с право. Не изключвам възможността Асад напълно да е изкукал вече, но дори и с лабилен ум би трябвало да е наясно, че използването на химическо оръжие ще вдигне целия свят на крака\n2. Американците не са много добри в установяването на мир. Последната акция, която докараха до що-годе успешен край е бомбардировката на Сърбия през 1999 година, защото успяха да откъснат Косово. След това всичките им акции за налагане на мир и стабилност са пълен провал - справка и Ирак, и Афганистан.\n3. Американците, доколкото разбирам, нямат пари за трайна окупация на Сирия, защото трета държава, която държат под такъв контрол ще им дойде в повече и това е проблем, защото един удар ще е само началото на проблема.\n4. Русия може да скърца със зъби и да заема пози, но не би се намесила в такъв конфликт. При тях важи американския сценарий - нито имат пари, нито енергия, нито силата за противопоставяне в такъв размер.\n5. Много по-вероятно е, ако има сухоземна операция (слабо вероятна на този етап) ирански спецчасти да са тези, които ще се намесят в битките.\nИ последно. Сирийският народ заслужава глътка въздух. Беше ненормално да гледаме как тази горда и красива страна се превръща в пепелища и руини в последните две години. Струва ми се обаче, че тази глътка въздух няма да дойде, защото времената са такива, че липсата на политически кислород е очевидна. Сори за песимизма.\nАбе, янките сериозно ще вземат да нахлуят в Сирия. Мен само ме плаши едно. Казаха, че ще донесат демокрация в Афганистан. Ама т.нар. демократичен президент на Афганистан Карзай е нещо като кмет на два квартала в Кабул. Трябваше да донесат мир в Ирак - пък там се гърмят от ден на ден по ожесточено. Като им гледам успеваемостта на акциите сериозно се плаша, че в Сирия химическото оръжие ще стане ежедневие щом стъпят там...


24 h Nürburgring - OD Racing\nстани част от отбора\nAdac gt Germany\nЗрелищно състезание за издръжливост, отворено за аматьори и професионални състезатели, което се провежда всяка година в Северната отсечка на Nürburgring, Централна Германия. Официалното име на състезанието е ADAC 24 hour Race Nürburgring, по името на организатора Allgemeiner Deutscher Automobil-Club.\nПреди 1970 година същото състезание се провеждало за 12, 24, 36, 84 и дори 96 часа. В днешния си вид то е 24-часова надпревара на 210 автомобила и 800 пилота, на 26-километрова писта. Няколко пилота могат да управляват един автомобил, като всеки пилот има право на максимум 150-минутно участие, с минимум два часа почивка.\nПистата Nürburgring е известна с променливите си метеорологични условия – слънце, дъжд и и мъгла често се срещат в рамките на едно състезание. Друга особеност на шампионата е изключителното разнообразие на автомобили – участниците са от стандартни серийни модели, през туристически автомобили (участници в European Touring Car Championship) до спортни GT3 автомобили като Porsche 911 GT3, Audi R8 LMX и Mercedes-AMG GT3. Производителите често лансират тук своите най-силни модели преди тяхното официално представяне на пазара.\nСъстезание с неповторима атмосфера и внушителен мащаб, което всяка събира близо 200 000 фенове на моторспорта от цял свят.\n@ 2021 Overdrive Racing


Нетърпимостта към кърмене - какво е това и как да се справим\nВ за Медицински лица, Кърменето от А до Я breastfeeding agitation, breastfeeding aversion, нетърпимостта при кърмене\n“Кърменето изведнъж започна да поражда у мен негативни емоции и физическо неспокойство. Тези усещания започват още със самото засукване и понякога едва издържам да свърши кърменето”.\nВероятно би било трудно за една утвърдена майка, която кърми детето си успешно от известно време, да си помисли, че нещо би могло да промени личния й опит с кърменето. Понякога, обаче, усещанията може да се променят. Възможно е неусетно да възникнат нови, различни, неприятни чувства по време на сукане. Това може да те изненада след като до този момент кърменето е било едно приятно изживяване. Това различно състояние представлява т. нар. нетърпимост към кърменето (на английски език: breastfeeding aversion/agitation). Когато такива негативни усещания настъпят, те връхлитат без предупреждение и може да се уловиш, че си задаваш въпроса “Какво се случи с това прекрасно изживяване − кърменето?”.\nКакво е нетърпимостта към кърмене?\nНетърпимостта към кърменето са отрицателни въплътени емоции с различна форма и сила, които майката усеща по време на самото кърмене. Те продължават през цялото времетраене на кърмаческатата сесия. Това са чувства, които възникват сáмо, когато детето суче и/или докосва майката по време на кърмене. Нетърпимостта към кърмене не е болестно състояние. Ти не си сама. Има много майки, които са преминали през подобни негативни усещания и в този смисъл такива чувства са нормални.\nКакво нетърпимостта към кърмене НЕ е?\nНетърпимостта към кърмене НЕ е нито едно от следните:\nНежеланието да се кърми по принцип или нехаресването на кърменето като цяло:\nОбичайно жените, които изпитват периоди на нетърпимост към кърменето, са кърмили преди това детето си успешно и са изживявали позитивни емоции по време на кърмене. Много майки, които изпитват състоянието на нетърпимост, споделят, че въпреки това, те биха искали да продължат да кърмят.\nСъстоянието на нетърпимост към кърменето е свързано само със случващото се, когато детето суче от гърдата. Не обхваща други аспекти от живота на майката, нито е задължително да покрива всички симптоми на депресия.\nD-MER (Dysphoric-Milk Ejection Reflex) − дисфория при потичане на кърмата:\nD-MER е състояние на внезапна дисфория или негативни емоции, което възниква непосредствено преди потичане на кърмата и продължава сравнително кратко (обичайно изчезва за 30 сек – 2 мин). Дисфорията може да бъде неприятно чувство или лошо настроение, като тъга, потиснатост, тревога, раздразнителност или неспокойство. D-MER е като рефлекс − контролира се от хормони и не може да се ръководи от майката. Нетърпимостта към кърменто, за разлика от D-MER, започва със засукването и продължава до края на кърмаческата сесия (докато детето пусне гърдата). Майките с D-MER се чувстват добре при засукването, а неприятните емоции се появяват тогава, когато се задейства процеса за потичане на кърмата.\nПричини за нетърпимостта към кърмене\nМного майки, които са премиали през период на нетърпимост към кърменето, споделят, че им помага да научат повече за случващото се − за това какви биха могли да бъдат причините и как биха могли да се справят с чувствата си. Информираността може да помогне на майката да се почуватва по-подготвена за това какво да очаква и това може да изиграе важна роля в процеса на преминаване през етап на нетърпимост към кърмене.\nОбичайно причините, които биха могли да породят нетърпимост към кърмене след време на безпроблемно такова, могат да бъдат хормонални или поради намалено произвидство на кърма.\nХормонални причини могат да бъдат настъпването на овулация, предменструален синдром или бременност. При бременност, а също и при тандемно кърмене, настъпването на нетърпимост към кърменето, може да е начин природата да се погрижи за майката и да даде предимство на по-малкото дете. Нетърпимост към кърменето може да засегне около една трета от бременните и кърмещи майки. Обичайно времето за настъпване варира от жена до жена, но по-често се случва около средата на бременността. Много майки споделят, че нетърпимостта към кърмене отшумява към края на бременността, докато други я усещат дори по-интензивна в този период.\nПри липса на бременност нетърпимостта към кърмене може да е сигнал, че фертилността на майката се завръща Майки, които свързват появата на нетърпимост към кърменето с овулацията и/или връщането на цикала, споделят, че им помага това да знаят кога може да очакват тези чувства и това, че те ще преминат.\nНетърпимостта към кърменето не е отражение на връзката на майката с детето й или дори на нейните истински чувства към кърменето като цяло. Обичайно това е временно състояние. Възможно е да произлиза от нашите бозайнически корени. Такова поведение не е необичайно при животните-бозайници в период на отбиване. Много майки, които преминават през състояние на нетърпимост към кърменето, споделят, че им се случва в период, когато детето суче по-малко и е вероятно да е в етап на естествено отбиване (обичайно естественото отбиване на детето не настъпва по-рано от година след раждането, а дори и повече). Кърменето е комфортно, тогава когато тече поне малко кърма. С порастване на кърмачето и разреждане на кърменията, производството на кърма намалява до ниво, когато организмът вече не може да произведе достатъчно бързо кърма, за да се предотврати пълното изпразване на синусите зад зърното, когато детето суче по-дълго от няколко минути.\nЕстество на нетърпимостта към кърмене\nЕстеството на нетърпимостта към кърмене варира много от майка до майка. Усещането не е за болка. Някои майки го описват като сърбеж или като дразнещото чувство, което изпитват от скърцащия звук при провлачане на стиропор по стъкло. Други споделят усещане, както от пълзящи по цялото тяло насекоми. За някои майки усещането е мъчително и те изпитват неудържим порив да махнат детето от гърдите си и да прекратят кърменето. Някои майки споделят и силни усещания като това, че в края на кърменето са се чувствали използвани, сякаш са злоупотребили с тях. Майката може да изпитва дори гняв и/или ярост. Често жените, които преминават през етап на нетърпимост към кърмене, може да се чувстват виновни и да се срамуват от това, което изпитват. Може също така да са объркани защо изпитват такива отрицателни емоции, когато плановете и очакванията им за кърменето са били различни.\nИнтензитет и продължителност на нетърпимостта към кърмене\nСилата на негативната реакция към кърменето може да варира от лека (“Защо ли вече не ми е приятно да кърмя порасналото си дете?”) до прекалена (“Ааа! Махнете това дете от мен!”).\nНякои жени изпитват нетърпимостта към кърмене само по време на някои кърмения, докато други имат усещанията на всяко хранене. Нетърпимостта към кърмене може да се случи веднъж за кърмаческия период или да се случва на периоди (например по време на овулация).\nКакво може да помогне при нетърпимостта към кърмене?\nОбичайно майките, които изпитват нетърпимост към кърмене, след период на приятно и успешно кърмене, биха искали да запазят кърменето по принцип. Нетърпимостта към кърмене е период и е възможно да бъде преодолян. В такъв труден етап мъдростта на тялото ни и съзнанието ни биха могли да се окажат полезни. Възможно е алтернативни начини на близост с детето също да бъдат от помощ.\nНякои идеи за справяне с неприятните усещания, споделени от майки минали по този път, са:\nРазсейване на майката:\nНякои майки се разсейват от неприятните усещания с дейности, които поглъщат и насочват съзнанието им в друга посока. Такива занимания могат да бъдат: разговор с друг човек, четене, проверяване на електронни писма, преглеждане на новините, ядене или пиене на нещо, умножаване на двуцифрени числа на ум или друго нещо различно от кърменето, което може да ангажира мисловната дейност на майката.\nВнимание към засукването и контакта:\nМного майки споделят, че връщане към основите на засукване и позициониране спомага за намаляване на дискомфорта. Пози, които предразполагат към по-дълбоко засукване и плътен контакт може да са от помощ. Обясняването на детето да отвори широко уста и да държи езика долу също може да е ефективно.\nКонцентриране върху негативните чувства:\nНякои майки споделят, че обратното на разсейването им помага − концентриране на вниманието върху сукането и върху това какво може да очаква майката като усещане.\nСмяна на гърдата, ако детето е склонно:\nВъзможно е другата гърда да има поне малко кърма, което би могло да облекчи дискомфорта временно – в добрия, случай поне дотогава, докогато детето приключи сукането.\nИзцеждане преди да започне кърменето:\nМоже гърдите да се изцедят на ръка, докато започне да тече кърма и след това да се започне кърменето. Това може да е от помощ за майки, които все още произвеждат кърма, дори и в минимално количество. Облекчението, което предлага слизането на кърма може да се дължи отчасти на лубрикация на зърното от кърмата и отчасти на новосинтезирания окситоцин (хормон отговорен за освобождаването на кърмата). Окситоцин е хормонът на любовта и може да спомогне за усещане на по-приятни емоции по време на кърмене. Окситоцин може да съдейства за намаляване на усещането за дискомфорт.\nТехники на дишане и релаксация:\nНякои майки намират за ефективно прилагането на техниките за дишане и релаксация, които са научили по време на подготовката си за раждането.\nМного майки споделят, че когато са по-стресирани, това може да засили дискомфорта им.\nПодобряване на хранителния режим и адекватен прием на течности:\nНякои майки споделят, че им помага обогатяване на менюто им с омега-3 мазнини, протеини витамини и минерали (по-специално магнезии, вит. В12, вит. В комплекс, желязо, вит. А).\nВреме на грижа за майката с неща, които са й приятни и я успокояват;\nМного майки споделят, че може да помогне, ако си припомнят какво ги мотивира да продължат кърменето.\nПодкрепата от други майки минали по този път може да бъде от помощ. Един вариант за такава подкрепа са срещите на Ла Лече Лига. Там може да поговориш за чувствата си в подкрепяща и спокойна атмосфера, както и да чуеш историите на други жени с подобен на твоя опит.\nСъкратяване на сесиите за кърмене или частично отбиване:\nПонякога работещ вариант може да остане съкращаване на сесиите за кърмене. Ако детето е достатъчно голямо, майката може да се разбере с него/нея за определена продължителност на кърмаческата сесия − например докато преброят до определено число или докато свърши дадена песен. Много майки споделят, че това да знаят кога ще приключат неприятните усещания, им помага да преминат през тях по-спокойно.\nНякои майки, които изпитват нетърпимост основно по време на нощните кърмения, намират за вариант да ги премахнат, а да запазят кърменето през деня, когато възможността за разсейване на майката е по-голяма.\nВ случай на съкращаване на сесиите на кърмене, частично или пълно отбиване, добра идея е това да се компенсира с повече внимание и гушкане на детето от страна на майката и с осигуряване на адекватно хранително меню за детето.\nМоже да се случи кърменето, както и самото майчинство, понякога да е съпроводено с нежелани емоции и препятствия. Обичайно нетърпимостта към кърмене е временна. Подкрепата, на която можеш да разчиташ в такъв етап, както и изясняване на това кое е важно за теб, може да са от помощ.\nОбичта, която има между теб и детето/децата ти, е неизменна. Формата, под която тя се изразява, би могла да се променя и развива според вашите уникални нужди и според това, което би запазило спокойствието и удовлетвореността в отношенията между теб и детето/децата ти. Това да си майка, означава да изградиш връзка.\nпубликувано за пръв път в сп. Моето дете\n1. Norma Jane Bumgarner, Mothering Your Nursing Toddler;\n2. Hilary Flower, Adventures in tandem Nursing: Breastfeeding During Pregnancy and Beyond;\n3. La Leche League International, Breastfeeding Agitation (http://www.llli.org/llleaderweb/lv/lvaugsep03p90.html);


Светла Иванова :: Упражнения за щастие - Урок 1\nАвтор: svetlaivanova Категория: Рецепти\nОт самото начало ви казвам, че става дума за неодушевените любими неща, на които ние самите придаваме смисъл, въпреки че те си имат свой собствен. Предмети, колекции, работа, хобита, забавления, вкусна храна или добро вино... Нещата от живота, които ни карат да избягаме от проблемите, тревогите и напрежението, от действителността дори.\nНякои ги откриват в музиката, книгите, филмите, лакомствата, контактите в социалните мрежи, модата, спорта... изкуството изобщо (всъщност, всичко може да бъде наречено изкуство). Други - в създаването им. Трети, за жалост - в разрушаването. Но важното е да имаш възможността да избираш, да намериш себе си, да се изградиш като личност, да се запазиш, и най-вече да се харесваш.\nЗащото, когато откриете НЕЩОТО, което ви прави щастливи, дори и да нямате материална изгода, признание, аплодисменти, отлична оценка или потупване по рамото, вие сте доволни от себе си. Не смятате времето си за изгубено, а резултатът е еднакво добър без значение дали ви носи печалба или ви бърка в джоба.\nУрок 1: Официалната рецепта е серотонин и ендорфини. Но аз ви предлагам да намерите вашия хормон на щастието. Точно него може да откриете в НЕЩОТО. Това, което само вас ви прави доволни и ви носи радост. Защото щастието не е еднакво за всички. То е нашата индивидуалност.\nА докато го откриете - яжте шоколад, банани, смокини и фурми. Кантара сритайте под леглото.\nТагове: шоколад, щастие, рецепта, джоб, хормон, радост, време, легло, нещо,\nВкусни рецепти за брауни\nЩастието - едно парченце от пъзела на ж...\nЖеланото за действително


Зелена светлина: Пълно за празно - По света и у нас - БНТ Новини\nПълно за празно. Изразът, за жалост, звучи ретро. Той навява спомени от края на 70-те и началото на 80-те години, когато стъклените бутилки, приютяващи какви ли не напитки, можеха да се заменят в магазините и дори да се изкупуват в специални пунктове.\nСиндикатите в МВР спират протестите\nПосле дойде настъплението на пластмасовите опаковки. Бутилките олекнаха, но натрупването им породи тежки проблеми със замърсяването и преработката. Сега... ретрото отново идва на мода. Особено след като масово стана ясно, че водата, соковете, млякото, бирата, виното и спиртните напитки реагират в различна степен с пластмасата, в която са затворени.\nЗдравето на първо място, както се казва. А бисфенолът не е приятел на здравето. Нито пък пластмасовата супа в морета и океани, която се връща в хранителната верига на човека. Пълно за празно звучи все по-логично - не само от здравословна и екологична, но и от икономична гледна точка. Замяната намалява цената на стоката, увеличава живота на бутилките от 40 до 90 пъти и съкращава разходите по транспортирането на отпадъка, претопяването му при температура 1500 градуса и изработката на нови бутилки.


Източници на финансиране за стартъп ~ Психолог\nЗа самоусъвършенстване (32)\nНашите деца (26)\nНещата от живота (45)\nЕто какво не е подходящо за източници на финансиране за стартъп:\n– залагане на жилище за кредит от банка;\nНаскоро се запознах с една история, която ме впечатли по един негативен начин с предложението, което стоеше зад нея. Накратко, посланието на историята е следното. Никоя банка няма да даде пари за стартъп, защото няма с какво да бъдат обезпечени. Обаче ако си заложите личното собствено жилище на банката срещу кредит, така вие показвате на банката колко сте сериозни. След което тя, само защото се е убедила в сериозността, веднага ще даде исканата сума.\nТова веднага оглави челната позиция\nна личната ми класация за най-недалновиден начин за стартъп.\nАко погледнете в статистика от НСИ колко са фирмите, просъществуващи за няколко години и ще схванете какво имам предвид. 80% от стартиралите бизнес след една година са отчетени като фалирали. А от работещите фирми 45% никога не успяват да генерират печалба, която да им стигне да си наемат персонал.\nПри тази черна статистика да се стартира бизнес без подготовка, без икономически познания, без реален поглед върху икономическата конюнктура, която продължава да е отвратителна вече над 20 години… А особено пък при заложено лично жилище за кредит… Това е меко казано неразумно.\nКогато се залага едно жилище, за да се вземе кредит, мисълта на банката не е колко са сериозни намеренията за бизнес. А колко би могло да бъде лесно да се вземе жилището на кандидат-бизнесмена, когато той фалира с една неуспешна идея. 80% шанс за фалит на кандидат-бизнесмена- банката сигурно ликува на предложението за жилището.\nПри фалит никой няма да пита колко сериозен се е чувствал в бизнес-начинанието си нашият човек. Просто ще остане освен без бизнес, също така и на улицата. Приказки от типа на: “Ами той Пешо направи същото и успя” са предложение за игра на руска рулетка. Достатъчно лошо е, за да Ви провали живота за дълги години напред.\n– старт с 0 лева начален капитал;\nНе по-малко опасни са призивите как може да се спечели бързо голяма сума пари като се стартира с кръгла нула вложения. Който е в състояние да прави бизнес план и има икономически познания, веднага се сеща, че това не са законни и легални начини на доход. И очевидно не са създадени, за да носят печалба за стартиращия.\nАз горещо препоръчвам, ако ще стартирате бизнес, всякак да страните от хора, които Ви свалят звезди от небето как всичко е песен и който не е опитал, едва ли не само той не е успял. Реалността е друга. И ако искате Вашата фирма да се класира в 20-те % на оцелелите след първата година, трябва да “счупите розовите очила” и да се готвите за всякакви спънки по пътя към оцеляването на бизнес-начинанието Ви.\n– помощ от бизнес – ангели;\nИзхвърлете от полезрението си също така и всякакви бизнес-ангели с предложения да ви придобият “част” от бизнеса срещу финансиране на стартъп. Наскоро научих за поредния човек, загубил фирмата си от такива бизнес-“ангели”.\n– разчитане на безвъзмездно финансиране от държавата;\nза финансиране за стартиращия бизнес са:\nДа се изготви бизнес – план и винаги да се започва с всички необходими средства, да не се хвърля на нещо скъпо и сложно като идея за реализация. Стремете се по възможност с лични средства да финансирате бизнеса си, нищо че това е отнемащо време.\nКогато се изгражда стартиращият бизнес, винаги трябва да се мисли за възможността от фалит и загуба. Колкото повече неразумно се влагат пари в един стартиращ бизнес, толкова по-голяма е загубата, ако настъпи фалит. Мисълта за фалита може да я използвате като отрезвителна на всяка крачка от реализацията на фирмата Ви. И така, докато бизнесът Ви не си стъпи на краката. Колко пари сте готови да загубите, ако бизнес-начинанието Ви не успее?\nВсички права са запазени! Копирането е забранено! © 2009 - 2020, www.e-psiholog.eu\nНяма да ви занимавам с неприятните статистики за карантината –…


МАНДАТЪТ НА РАДЕВ - ЕХ, СВЕТЛИНА СВЕТЛИНА... - Ideaist\nНачало От деня ЕХ, СВЕТЛИНА СВЕТЛИНА…\nТи си била само за другите…. Когато започнах да пиша истината за Радев още в първата година на неговия мандат, тогава мнозина го величаеха или мълчаха, защото…. не смееха. А истината беше, че “царят е гол”! За да стигнем до днес, когато трябва да признаем, че България няма президент, какъвто трябва да е той по конституция. Сама по себе си тази ситуация е вече провокация към правовата държава. И ако на Радев все още продължава да му се привижда, че е в президентска тога, то той е в дълбоко заблуждение. Провалът му е видим – личностен, политически, като държавник… Той съзнателно се е отказал от чл. 92(1) и е в конфронтация с трите власти, с всичко и с всички, освен с БСП. Вие мислите ли, че ние като народ можем да разчитаме на такъв президент в най-трудни за нацията ни моменти, след като той не успя да покаже това в тази най-тежка за цялото човечество криза, каквато е COVID-19?\nОще по време на предизборната кампания, когато Радев изскочи от нищото, не бяха много онези, които веднага разбрахме, че той е “сламен човек”, избран да e “чучело” в държавата. Само че това “чучело” продължава да компрометира президентската институция, като все повече я отдалечава от нейния демократичен и конституционен замисъл. В резултат на това днес президентствотo е в тежка институционална и морална криза, която ще продължи да се задълбочава до края на мандата. Причината за невъзможността тя да бъде преодоляна е в дефицита на опит и на ресурс – експертен, политически и държавнически. Тази криза е провокирана и от дефицит на съобразяване с моралните стандарти, защото каквото и да говорим за българския политически и държавнически живот, все някакви стандарти в него са останали. ГЕРБ е един добър пример в това отношение – следват оставки дори само при съмнение. Такова нещо го няма в президентството, така както то липсва и в партията-майка, БСП!\nСлучващото се в този президентски мандат не е неочаквано. То е резултат от встъпването в тази длъжност на човек без държавнически и политически опит. Като прибавим към това и некомпетентен президентски екип, политическа подвластност на една партия, несъобразяване с конституционната норма за мястото на президентската институция в държавното устройство на РБ и ролята на президента, съгласно чл. 92 (1), днешните събития не изглеждат случайни. През тези почти четири години президентската институция бе лишена от основното си конституционно съдържание и се превърна в опозиционен партийно-политически център на БСП, а от това губи само нацията ни и демократичната държава. Свидетели сме на много сериозна деформация в начина, по който функционира президентската институция и това нанася сериозни поражения на крехките демократични традиции.\nС петия президентски мандат е свързан и един крилат израз: ”Държавна сигурност ги роди, Радев ги приюти.“ Четейки медийни публикации става ясно, че президентството е пълно с агенти и бивши щатни служители на ДС. Все отбор юнаци! Били навсякъде, като в онова пророчество – видиш ли една хлебарка, да знаеш, че има още много! Изписвам “Радев ДС” в търсачката Гугъл, и ми става ясно…. Кой секретар, кой съветник, кой кум, кой авер от небето…. На това му се вика шуробаджинащина! Има ги в Правния съвет, в Стратегическия, в Съвета по сигурност и отбрана, оглавяват дирекции, пишат му речите и както се казва в една от медийните публикации – формирали мирогледа му?! Това бащинско чувство на Радев да приютява бившата ДС едва ли може да ни изненада, предвид оня спомен за предизборната му кампания, която стартира при затворени врати.\nМандатът на Радев ще остане в българската президентска история с най-многото различни скандали, а сега и с такива, свързани с корупционни практики. Това е мандатът, в който се демонстрира непрофесионално и посредствено упражняване на функционалните задължения. Недопустимо от гледна точка на конституцията е дефицита на нормален диалог с институциите, докато се вихри конфронтация с трите власти, а президентът не спира да атакува тяхната независимост. В този мандат президентството вече не е това, което трябва да е според основния закон на държавата. Институцията функционира като опозиционен партийно-политически център, обслужващ интересите на БСП и разделящ нацията. Ролята на Радев като политически опозиционер не е разписана в раздела “Президент” на конституцията. Недопустим е и начина, по който той атакува трите власти, газейки основните принципи на функциониране на демократичната държава. Провокация срещу правовата държава е да си служи с квалификации и със сравнения от рода на “прокурорски рекет”, “медиен рекет”, “мутренска държава”, да сравнява държавата с блато, но да продължава да е нейн президент.\nНа фона на неговото говорене президентската институция се оказа център на корупционни практики от “висш пилотаж”. Във всяка демократична държава подобни скандали, свързани с „мокри“ поръчки и корупция биха били светкавично последвани от импийчмънт на президента и от оставки на президентски чиновници, защото те се отразяват негативно на демократичната институция и на международния имидж на България. Иначе Радев не спира да ни натрапва клишета “за нарушаването на демократичните принципи в някои държави от ЕС” и че “в редица държави демокрацията е в отстъпление заради проблеми с разделението на властите, свободата на словото и корупцията.” И затова според него, „по тези въпроси не трябва да се мълчи. Всяко едно погазване на закон, погазване на Конституцията, което започва да се превръща в норма, води до упадък на демокрацията“. Хубаво, ама излиза, че да не се мълчи не се отнася за случаите, ако са свързани с него като държавен глава или с президентски чиновници.\nСпоред Радев, прокуратурата издавала следствена тайна като оповестявала публично факти от предварителното разследване на неговия човек. Ако разследващият прокурор е преценил, че това допринася за прозрачността в една отворена прокуратура и не се засягат ничии конституционни права, остава да го приемем като действие на независимата съдебна власт, част от която е и държавното обвинение. Без съмнение, публичното информиране е принцип на прозрачността и e един от начините обществото да получава официална информация за случващото се в прокуратурата. На езика на демокрацията чрез такъв подход се реализира прозрачна власт, т.е. правото на официална информация не бива да се ограничава и нищо не бива да се крие. Свидетели сме колко нагли и нападателни са преследваните от закона в опитите да манипулират общественото мнение чрез медиите. Прозрачността в действията на прокуратурата няма нищо общо и с внушението на Радев, че така тя се произнасяла кой е виновен. Това е работа на съдa.\nКакво иска да постигне държавният глава, атакувайки прокуратурата чрез публичното си говорене? Вероятно за него е изгодно пресичането на достоверно представените публични обвинения за корупция на негови хора и с това да се преследва потулване на корупционните скандали около тях. А може би го притеснява, че след подобни случаи, като този с президентския секретар, корупцията престава да е само усещане? Изсветляването на такива корупционни практики като “шуробаджинащината”, лобирането, “търговията с влияние“ и конфликтът на интереси по най-високите етажи на държавната пирамида потвърждава, че “поразяващата ръка” на корупцията е свързана със злоупотреба с власт, c несъвместимост на служебното положение с частни интереси, c извличането на лични облаги или облаги за втори и трети лица. И в този процес винаги възникват обвързаности, различни междуинституционални и междуличностни връзки, корупционни схеми, които могат да продължат да действат необезпокоявани, ако правоохранителните органи и институции не упражнят навременен контрол. “Паяжината”, зa която не веднъж съм писала я има, и размърдването дори на една нишка безпокои участници в нея.\nПритиснат от скандалите, като същински треторазряден активист на БСП, президентът не спира да коментира държавното обвинение. Прокуратурата проявявала избирателен интерес и затова побърза да я посъветва към “подхващане на истинските случаи”, които били във властта и в правителството. Как така прокуратурата преценявала коя информация е от обществен интерес и коя не е? Според него “прокуратурата в тази ситуация се очертава все повече като политически играч, който подпомага кризисния пиар на министър-председателя”. С това внушение той бърка ролята на прокуратурата като държавно обвинение, което защитава обществения интерес с личността на премиера на България. Затова атакува както прокуратурата, така и правителството. Опитва се да ни внуши, че прокуратурата не желае „да види многобройните фрапантни скандали и сигнали за грабеж на държавни средства, за огромна корупция” и как това издавало страх и зависимости. Eх, тези “грабежи на държавни средства и огромна корупция”! Да беше внесъл поне един сигнал, че да имаме повод и ние веднъж да го аплодираме….Ама виж, завчера не признал дори кои са двамата му съветници, за които главният прокурор спомена, че са викани като свидетели в прокуратурaта! Не става ли в случая дума за страх от истината и за зависимости? „Ех, Светлина, Светлина! Ти си била само за другите..\nPreviousКОЙ ЗАСТРАШАВА СИГУРНОСТТА НА БЪЛГАРСКИЯ ПРЕМИЕР\nNextЗА СБЛЪСЪКА МЕЖДУ ВНУШЕНИЯТА И ПРОЗРАЧНОСТТА


Новини :: Пазари ЮГ ЕАД ще прави първия пазар само за български стоки в София 19min.bg\nПазари ЮГ ЕАД ще прави първия пазар само за български стоки в София\n“Започваме да правим първия пазар само за български стоки в кв. Борово”, заяви изпълнителният директор на Пазари ЮГ ЕАД Николай Попов по време на семинара за бюджета на Столична община. ”Само с иновации може да преборим инвазията на чуждите вериги. Те наливат милиони и ни затрупват с вносни стоки, без необходимото качество. С фермерските пазари, които правим подкрепяме българките производители и даваме възможност на столичани да закупят чиста и вкусна храна. В същото време генерираме приходи и водим нови наематели на конвенционалните пазари”, обясни Попов.\nОт презентацията на Пазари ЮГ ЕАД стана ясно, че проектът за българския пазар е на няколко години. Административни спънки с имота са попречили на реализирането му. Сега тези пречки били отстранени и ще се иска решение на СОС за инвестицията.\nОсвен новия пазар бе представена дейността на дружеството досега. През годините са проведени десетки външни събития - Коледни пазари, Фестивали и над 160 дневни фермерски пазара. Строителството на метрото е повлияло негативно на пазар Красно село и за да бъдат компенсирани приходите от общинското дружество залагаме на външни събития, каза Попов. Според него тези инициативи са изключително успешни, защото винаги има хиляди хора, а столичани ги подкрепят напълно.\nПазари Юг ЕАД са провеждали събития не само у нас, но и в чужбина. През годините са представяли български стоки във Виена, Братислава и Любляна. Именно от Любляна дошла и идеята за бъдещия кулинарен фестивал “София оупън китчън”.\nПрез лятото на улица Оборище ще излязат най-добрите и посещавани ресторанти в София, за да готвят на открито. Предвидена е уникална културна програма - концерти, театри, изложби за приложни изкуства. Събитието ще бъде дневно, за да не се вдига шум.\nНа семинара стана ясно още, че има предложение от Пазари Юг за преобразуването му в компания за събития със запазване на сегашната дейност. Така фирмите в столицата ще се обръщат към общинското дружество за организацията на различни мероприятия на открито и закрито.\nбългарски, пазари, София, стоки, ЮГ ЕАД


В новогодишната нощ с Денчо Владимиров: "Най-мечтаният сън"\n"Хайде на прегръдките!" или за някои наставления\nна моя джин-психотерапевт.\nЕто каква панелна история ще ви разкажа, за която все още не съм сигурен сън ли бе или истина!\nПонеже бях самотен, силно копнеех да ми се случи нещо разтърсващо. И една нощ в студената стая се появи... джин. Сякаш беше изскочил от страниците с приказки на 1001 нощ и по-точно от лампата на Аладин – даваше наставления, влизайки в ролята на психотерапевт, а после изпълняваше и желания.\n„Всеки ден трябва да се възползваме от лечебната сила на прегръдките и да не се лишаваме от този акт, който е мощен двигател на здравето и имунитета“, говореше той, сякаш четеше популярна рубрика от някой сайт.\nНезависимо дали се чувствате изгубени, пропаднали в борбите или просто тъжни и празни, понякога една прегръдка е всичко, от което се нуждаете.\nИ още: „Гушкането е най-лесният начин да увеличим секрецията на елемента окситоцин във всекидневието си.“\nПрегръдката според него имала десетки ползи за здравето, слушах във възторг аз:\nДопринасяла за усещането на щастие, създавала чувство на сигурност, действала успокояващо на прегръщащите се, повишавала самочувствието, придавала красота на общуването, улеснявала разбирането. Преодолявала стреса и социализирала. Защитавала нервите от претоварване. Зареждала с енергия и бодрост. Увеличавала лоялността и искреността. Освобождавала от лъжи. Улеснявала бременността. Предотвратявала депресията. Засилвала интимността. Елиминирала ненужните битки. Облекчавала депресивните състояния…\nСилно впечатлен от внушенията, реших да проверя на практика последните открития на моя джин.\nНа излизане от апартамента срещнах инкасаторката по студената вода. Хубавица и половина. Веднага я прегърнах, а тя зачервена се огледа и каза, че бързала да замери всички водомери в блока в края на годината и чак накрая щяла да дойде да замери и моя.\nТака и стана. Замери ми водомера, аз я почерпих солидно с ту ла мор дю и много ясно – последва активно „прегръщане.“ Явно по теорията на джина, след час прегръщане на дивана, ние здраво си засилихме имунитета и това бе особено полезно пред очакваните пикове на новите щамове на свинския грип.\nИнкасаторката ми обеща, като припряно се обличаше и прибираше разпилените при прегръщането ни квитанции, при следващото замерване на водомера, пак да си засилим имунитета, така грипната епидемия с щамовете си няма да представлява за нас никакъв проблем.\nОтносително щастливо се развиха събитията и когато срещнах в асансьора председателката на етажната собственост Олимпия. Прегърнах я, а тя като се нахвърли да ме целува, само дето не откачи асансьора от разклащането. После ме замъкна в спалнята си и там след час засилване взаимно на имунитета, тя ми сподели през щастливи сълзи, че мъжът й Върбан, откакто се захванал с политиката, постоянно отсъствал по семинари у нас и в чужбина, и тя вече реципрочно почувствала нужда от негов дубльор в спалнята, пост, за който аз отлично съм пасвал като симпатяга, а и от състоялия се вече се екзамен в опустялото брачно ложе на политика, съм бил доказал това. Направо съм бил отличник!\nСамо след няколко часа експресно бях избран на общо събрание на етажната собственост за член на домсъвета. И оттогава се заредиха нощи, в които като в армейски наряд бивах привикван при ръководителката на панелната обител да ме посвещава в закона за етажната собственост, който вече знам наизуст като таблицата за умножение. Но според ненаситната Олимпия трябвало да усвоя и нормативните и поднормативни актове, заедно, разбира се, с актовете в леглото на отсъстващия дълго по семинари политик.\nРеших да приложа методиката на джина психотерапевт и по месторабота.\nЗапрегръщах една след друга колежките и те бяха много приятно изненадани, тъй като до този момент ме считали за мухльо и задръстен. А сега вече съм вдъхвал надежда да израсна даже и като началник - с този размах по прегръдките на жени.\nА преди да си тръгна от работа, хоп, срещам шефа си.\nИ без да се колебая делово го запрегръщах с цел да му засиля и на него имунитета пред лицето на новата грипна епидемия.\nТой обаче ме погледна втрещен и изрева:\n- Колко пъти съм ви казвал да пиете умерено на работните си места! Колкото и да ме прегръщаш, тарикат, няма да ти увелича заплатата! Ама че хитрец!\nВ края на краищата моят светъл порив да зареждам близки и познати с окситоцин, да им засилвам с прегръдки имунитета и да придавам красота на общуването, претърпя пълен провал.\nПо празниците за зла участ срещнах в жилищния вход и съседката Лора и естествено – прегърнах я.\nИсках да я заредя с енергия и бодрост, симпатична ми бе. Беше член на домсъвета.\nНо с това приключи всичко.\nПочувствах силен удар по главата и всичко потъна в мрак. Събудих се в болницата, а над мен видях надвесени доктори, които с калкулатор коментираха по каква клинична пътека да ме осчетоводят.\nОказа се, че след съседката Лора, на няколко крачки отзад пъшкал, понесъл тежка туба с домашно вино от селото си , съседът Пондьо, мъжът на Лора. И той, селяндурът, помислил съвсем неправилно, че налитам на жена му и прекъснал хуманитарния ми акт като стоварил тубата с двайсет литра пелин на главата ми.\nТака и се отказах да следвам повече съветите на моя джин- психотерапевт, чийто сардоничен смях чувах вече зад гърба си.\nПравилно е казал народът ни в пословицата:\n„На джинове вяра не хващай!“\nВсичко от Денчо в рубриката


Пълнени тиквички с амарант | Рецепта от Веселият Готвач\nПълнени тиквички с амарантРейтинг: Сложност: Любима на 3 готвача Снимката е добавена от JDulleСнимка 21\n3 бр. тиквички100 г амарант250 мл вода3-4 с.л. зехтин1 глава червен лук, нарязана на полумесеци1 скилидка чесън, нарязана на ситно50 г сирене чедър6-8 чери домата, нарязани на филийки3-4 стръка пресен магданозсол и прясно смлян шарен пипер\nНачин на приготвянеТиквичките се срязват на две по дължина. Вътрешността им се издълбава с лъжица. Месото на тиквичките не се използва в рецептата. Може да се запази за крем супа, зеленчуково пюре или зеленчукови кюфтета.Така оформените лодки от тиквички се бланшират във вряща подсолена вода за 5-6 минути. Изваждат се с решетъчна лъжица и се отцеждат. Нареждат се в тавичка, плътно една до друга. Зехтинът се загрява в тенджера. В него се сотират лукът и чесънът за 3-4 минути. Добавя се амарантът и се разбърква 2-3 минути. Когато се нагрее добре ще започне да пука. Добавя се водата, плънката се разбърква и се оставя да ври 15 минути докато течността се абсорбира и амарантът набъбне. Посолява се със сол и прясно смлян шарен пипер. Маха се от огъня и се добавя нарязаният на ситно магданоз. Плънката се разпределя в лодките от тиквички. Отгоре се настъргва сиренето чедър, а върху него се подреждат кръгчета домати. В тавата се налива малко вода и тиквичките се запичат за 15 минути на 200C или докато сиренето се разтопи и придобие златист цвят. Амарантът е ценен с наличието на пълноценни растителни белтъчини, балансирани така, както не се откриват в никоя друга зърнена култура. Амарантът е източник на фибри, желязо и калции. Липсата на глутен го прави подходящ за хората с непоносимост към глутена.Рецептата е добавена от JDulle на 21 Януари 2014 г.Източник: http://www.kulinarno-joana.comОще рецепти за:Ястия с тиквички ⋅ Безмесни ястия с тиквички ⋅ Пълнени тиквички ⋅ Други безмесни ястия ⋅ Мексиканска кухняПодобни рецепти


1-bedroom apartment, Levski, city of Varna, 62 sq.m\n7/15/20, 8:38 AM 1335\n1-bedroom apartment, Levski, city of Varna, 62 sq.m,\n£ 3.5 / $ 4.8 / € 4.1 sq. m\nDistance: main street - 100 m, University - 400 m\nПредлагаме под наем южен двустаен апартамент на много комуникативно място в кв. Левски, в близост до булевард "Левски". Намира се на висок първи жилищен етаж. Състои се от антре, дневна с кухненска част и трапезария, спалня, балкон и баня с тоалетна. Апартаментът е в нова тухлена жилищна сграда без асансьор, стилно обзаведен и с нови електроуреди.\n1-bedroom apartment, Levski, city of Varna, 62 sq.m, € 255